Diari Oficial de la Generalitat Valenciana


Sumari del DOGV 8315, del 12-06-2018 (2018/5485)

RESOLUCIÓ de 23 d'abril de 2018, de la Direcció General d'Indústria i Energia, per la qual es modifica la concessió d'aprofitament de l'aigua mineral natural amb destinació a planta embotelladora procedent de la captació O-4992 atorgada mitjançant la Resolució de 5 de febrer de 2004, de la Direcció General d'Indústria i Investigació Aplicada, de la Conselleria d'Indústria, Comerç i Turisme, per a incloure en aquesta l'aprofitament de l'aigua mineral natural captada per l'obra subterrània O-5706, situat en la parcel·la 450E del polígon 2 del terme municipal de Cortes de Arenoso, a la societat Aguas de Cortes, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5485


Data del document
:   23-04-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Cortes de Arenoso

RESOLUCIÓ de 23 d'abril de 2018, de la Direcció General d'Indústria i Energia, per la qual es modifica la concessió d'aprofitament de l'aigua mineral natural amb destinació a planta embotelladora procedent de la captació O-4992 atorgada mitjançant la Resolució de 5 de febrer de 2004, de la Direcció General d'Indústria i Investigació Aplicada, de la Conselleria d'Indústria, Comerç i Turisme, per a incloure en aquesta l'aprofitament de l'aigua mineral natural captada per l'obra subterrània O-5706, situat en la parcel·la 450E del polígon 2 del terme municipal de Cortes de Arenoso, a la societat Aguas de Cortes, SA. [2018/5485]  
Vist l'expedient MIEXPB/2012/1/12, de sol·licitud de data de registre d'entrada en el Servei Territorial d'Energia de Castelló 4.7.2012, de modificació de la concessió d'aprofitament de l'aigua mineral natural procedent de l'obra subterrània O-4992, per a incloure en aquesta l'aprofitament de l'aigua captada procedent de l'obra subterrània O-5706, denominat Penyagolosa II, situat en la parcel·la 450E del polígon 2, coordenades UTM ED50: X= 709.085 m, Y= 4.452.169 m, Z= 1078 msnm, utilitzant una aplicació de transformació de coordenades de l'Institut Geogràfic Nacional http://www.ign.es/wcts-app, s'obtenen les següents coordenades UTM amb sistema de referència ETRS89: X=708.975 m, Y= 4.451.960 m, del terme municipal de Cortes de Arenoso (Castelló), instat davant del Servei Territorial d'Energia de Castelló per la mercantil Aguas de Cortes, SA, amb CIF C16589693.  
  
  
Antecedents de fet  
Primer. Per Resolució de 01.02.2000, del conseller d'Indústria i Comerç, es va resoldre declarar aigua mineral natural la procedent de la captació O-4992, partida Masico, parcel·la 7, polígon 7, del terme municipal de Cortes de Arenoso (Castelló), i es va atorgar a l'Ajuntament de Cortes de Arenoso, per Resolució de 05.02.2004, de la Direcció General d'Indústria i Investigació Aplicada, la concessió d'aprofitament de l'aigua mineral natural amb destinació a planta embotelladora procedent de la captació O-4992, amb el reconeixement del dret a l'ús de la denominació de mineral natural.  
Segon. Amb data 02.05.2006, el Servei Territorial d'Indústria i Seguretat Industrial resol l'autorització del canvi de titularitat de l'aprofitament d'aigua mineral natural en el terme municipal de Cortes de Arenoso, a favor de l'empresa Aguas de Cortes, SA, amb CIF: A-12201950.  
Tercer. Per Resolució de 28.05.2012, de la Direcció General d'Energia de la Conselleria d'Economia, Indústria i Comerç es va estendre la declaració d'aigua mineral natural procedent de la captació O-4992, a l'aigua captada pel sondeig O-5706, denominat Penyagolosa II, situat en la parcel·la 450E del polígon 2, coordenades UTM ED50 X=709.085 m, Y= 4.452.169 m, que usant una aplicació de transformació de coordenades de l'institut Geogràfic Nacional http://www.ign.es/wcts-app s'obtenen les següents coordenades UTM, amb sistema de referència ETRS89: X=708.975 m, Y= 4.451.960 m, del terme municipal de Cortes de Arenoso (Castelló). La dita resolució va ser publicada en el Boletín Oficial del Estado número 185, de 03.08.2012, i en el Diari Oficial de la Generalitat Valenciana (DOGV) número 6801, de 21.6.2012.  
  
Quart. Amb data de registre d'entrada 04.07.2012, es va presentar en el Servei Territorial d'Energia de Castelló un escrit de Joaquín Romero Vera, en qualitat d'administrador de la societat Aguas de Cortes, SA, en què sol·licitava l'autorització per a la modificació de la concessió d'aprofitament de l'aigua mineral natural procedent de l'obra subterrània O-4992 (autoritzada mitjançant la Resolució de 05.02.2004), per a incloure en aquesta l'aprofitament de l'aigua captada pel sondeig O-5706, denominat Penyagolosa II, situat en la parcel·la 450E del polígon 2, coordenades ETRS89: X=708.975 m, Y= 4.451.960 m, del terme municipal de Cortes de Arenoso (Castelló), fonamentada en el fet que tots dos sondeigs capten del mateix aqüífer, i al seu judici requereixen aquest perímetre de protecció.  
Així mateix l'interessat sol·licita, en relació al projecte general d'aprofitament, que es considere com a vàlid el projecte presentat d'ampliació de planta embotelladora (expedient EBPEMB/2010/1/12).  
Cinqué. Amb data de registre d'entrada 07.11.2012, del Servei Territorial d'Energia de Castelló, Joaquín Romero Vera, en qualitat d'administrador de la societat Aguas de Cortes, SA, va sol·licitar una ampliació del volum anual d'aigua, de manera que del sondeig O-4992 s'extraguen 47.520 m³/any, cabal màxim instantani 3 l/s, i del sondeig O-5706 s'extraguen 150.480 m³/any, cabal màxim instantani 9,5 l/s.  
Sisé. Amb data 18.12.2012, el Servei Territorial d'Energia de Castelló va sol·licitar un informe a l'Institut Geològic i Miner d'Espanya (d'ara endavant IGME) respecte a les seues competències i, en particular, a l'adequació del perímetre de protecció original establit per a la captació O-4992, tenint en compte els nous requeriments de cabal sol·licitats.  
L'entitat Aguas de Cortes, SA, va presentar en data 18.12.2013 un annex al projecte general d'aprofitament presentat per a l'ampliació de la planta embotelladora expedient EBPEMB/2010/1/12. Modificació de concessió d'aprofitament MIEXPB/2012/1/12.  
Seté. Amb data 25.03.2013, es rep en el Servei Territorial d'Energia de Castelló un informe de l'IGME en el qual s'assenyalen diverses deficiències tècniques. Amb data 05.04.2013, es dóna trasllat a l'interessat d'aquestes per a la seua esmena. Amb data 05.08.2013, es va presentar un annex de documentació tècnica relativa al nou perímetre de protecció per a la captació O-5706, que es remet novament a l'IGME per al seu informe.  
Huité. Amb data 27.03.2014 es rep en el Servei Territorial d'Energia de Castelló un informe de l'IGME de data 04.03.2014 en el qual assenyala la conveniència, donat el gran augment de cabal sol·licitat pel titular, de modificar el perímetre de protecció vigent per a garantir la protecció del recurs. Es proposa en l'informe un perímetre que protegisca ambdues captacions definint dues zones: zona immediata o de restriccions absolutes i zona de protecció quantitativa i qualitativa.  
Nové. Traslladat a l'interessat amb data de registre d'eixida 07.05.2014 l'informe de l'IGME de data 04.03.2014, el peticionari manifesta la seua conformitat amb el que proposa aquest, segons l'escrit de registre d'entrada 09.07.2014.  
Desé. Amb data 28.08.2014, es publica en el Diari Oficial de la Generalitat Valenciana (DOGV) número 7348 i en el BOE número 213, de data 02.09.2014, la informació pública de la sol·licitud de modificació de la concessió d'aprofitament de l'aigua mineral natural procedent de l'obra subterrània O-4992, per a incloure en aquesta l'aprofitament de l'aigua captada pel sondeig O-5706, denominat Penyagolosa II, en el terme municipal de Cortes de Arenoso (Castelló), sense que en el termini establit s'haja presentat cap al·legació.  
Onzé. Amb data de registre d'eixida 21.10.2014, se sol·licita a la Confederació Hidrogràfica del Xúquer un informe en relació amb altres possibles aprofitaments que puguen estimar-se de major conveniència per a l'interés públic.  
Amb data de registre d'eixida 21.10.2014, se sol·licita un informe a la Direcció General de Salut Pública de la Conselleria de Sanitat, amb vista a la utilització de les aigües per a les finalitats previstes.  
Dotzé. Amb data de registre d'eixida 27.10.2014, se sol·licita a la Conselleria de Presidència i Agricultura, Pesca Alimentació i Aigua i a la Direcció General de l'Aigua de la dita conselleria, un informe en relació amb altres possibles aprofitaments que puguen estimar-se de major conveniència per a l'interés públic.  
Tretzé. Amb data de registre d'entrada 05.12.2014, en el Servei Territorial d'Energia de Castelló rep informe de la Confederació Hidrogràfica del Xúquer de data 25.11.2014, en el qual s'indica que, consultada l'oficina de planificació sobre l'estat de la massa d'aigua 080.111 Lucena-l'Alcora, on es troben les captacions, el volum sol·licitat no afectarà significativament el seu bon estat, per la qual cosa s'informa favorablement sobre l'autorització de modificació d'aprofitament condicionada al fet que:  
- L'atorgament de l'aprofitament siga mitjançant concessió administrativa, d'acord amb l'article 27.3 de la Llei de mines.  
- La destinació de les aigües que està prevista en el projecte presentat se circumscriga als contemplats en la legislació minera.  
- Es respecten els usos preexistents i que el perímetre de protecció que s'establisca estiga en proporció al bé a protegir.  
- Que s'instal·le un comptador a l'eixida de la captació per a verificar que no se sobrepassen els cabals concedits, així com un dispositiu de control de nivells.  
- El punt de captació d'aigües es troba dins de la proposta de la Xarxa Natura 2000 com a lloc d'interés comunitari (LICs) i zona d'especial protecció per a les aus (ZEPAs), Penyagolosa (ES5223004), regulats per la Directiva 92/43 CEE del Consell de 21.05.1992, relativa a la conservació d'hàbitats naturals i de la fauna i flora silvestres. En conseqüència, hauran d'incloure's en les clàusules de la concessió les condicions que garantisquen i afavorisquen el manteniment de la biodiversitat, especialment referent als cabals mínims mediambientals.  
  
Catorzé. Amb data de registre d'entrada 24.02.2015, es rep en el Servei Territorial d'Energia de Castelló un informe sanitari de data 03.02.2015 de la Secció de Sanitat Ambiental de la Conselleria de Sanitat d favorable a la modificació d'aprofitament, sempre que es complisca l'especificat en l'informe de l'IGME sobre el perímetre de protecció. D'altra banda, informen que, en pertànyer les dues captacions al mateix aqüífer, la denominació del brollador ha de ser brollador Penyagolosa, segons el que s'estableix en els llistats d'aigües minerals reconegudes a Espanya.  
Quinzé. Amb data de registre d'entrada de l'òrgan territorial 25.09.2017, es rep en el Servei Territorial d'Indústria i Energia de Castelló, una resolució de la Xarxa Natura 2000 de data 18.09.2017 per a l'avaluació preliminar per la modificació de la concessió d'aprofitament d'aigua mineral natural, en la qual, en síntesi, resol que als efectes previstos de la legislació vigent, no tindrà efectes apreciables sobre la Xarxa Natura 2000.  
Setzé. Amb data 05.10.2017, personal tècnic adscrit al Servei Territorial d'Indústria i Energia de Castelló emet un informe favorable a la modificació de l'aprofitament d'aigua mineral natural sol·licitat per la societat Aguas de Cortes, SA, procedent de la captació O-4992, a l'aigua captada pel sondeig O-5706, denominat Penyagolosa II, situat en la parcel·la 450E del polígon 2, coordenades ETRS89: X=708.975 m, Y= 4.451.960 m, del terme municipal de Cortes de Arenoso (Castelló), amb un volum màxim anual de 198.000 m³ a l'any, dels quals 180.000 m³/any seran destinats a aigua envasada i la resta a aigua de neteja, així com el perímetre de protecció proposat per l'IGME amb els següents condicionants, entre altres:  
  
- El futur volum d'extracció no ultrapassarà el de 198.000 m³ any.  
- Que es respecten els usos de tercers preexistents (Confederació Hidrogràfica del Xúquer).  
- Que s'instal·le un comptador a l'eixida de la captació per a verificar que no s'ultrapassen els cabals concedits, així com un dispositiu de control de nivells (Confederació Hidrogràfica del Xúquer).  
- En la zona immediata o de restriccions absolutes corresponents a l'entorn immediat al voltant de cada captació es restringirà tota activitat que no corresponga a l'estrictament necessari per al funcionament i manteniment de les captacions. Respecte a la captació O-4992, Penyagolosa I, es realitzaran les actuacions necessàries per a un adequat aïllament de la captació davant d'un possible abocament. En el cas de la captació O-5706, Penyagolosa II, aquesta zona abasta l'edificació que l'aïlla de tota persona no autoritzada (IGME).  
- La zona de protecció quantitativa i qualitativa (perímetre de protecció) ha de romandre lliure de qualsevol activitat o infraestructura posterior a l'aprovació del perímetre de protecció que puga donar lloc a un nou focus de contaminació (IGME).  
Desseté. El Servei Territorial d'Indústria i Energia de Castelló eleva el 23.10.2017 a la Direcció General d'Indústria i Energia una proposta de resolució de modificació de la concessió d'aprofitament de l'aigua mineral natural procedent de la captació O-4992, atorgada mitjançant la Resolució de 05.02.2004, per a incloure en aquesta l'aprofitament de l'aigua mineral natural captada pel sondeig O-5706, en els termes i condicions que s'expressen en aquesta resolució.  
  
  
Fonaments de dret  
Primer. El que disposen els articles 24 a 30 de la Llei 22/1973, de 21 de juliol, de mines, i els articles 39 a 45 del Reglament general per al règim de la mineria (Reial decret 2857/1978, de 25 d'agost), en concordança amb el que disposa el Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per a consum humà.  
  
Segon. El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat; l'article 30 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria i Energia exercirà les funcions en matèria de mineria.  
  
Tercer. El que disposa l'article 3 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
  
Vist l'anterior, els preceptes legals esmentats i altres disposicions d'especial i general aplicació, aquesta Direcció General d'Indústria i Energia, resol:  
  
Modificar la concessió d'aprofitament d'aigua mineral natural denominada Penyagolosa, amb destinació a planta embotelladora procedent de la captació O-4992, atorgada mitjançant la Resolució de 05.02.2004 de la Direcció General d'Indústria i Investigació Aplicada de la Conselleria d'Indústria, Comerç i Turisme a la mercantil Aguas de Cortes, SA, amb NIF M00189478, per a incloure en aquesta l'aprofitament de l'aigua mineral natural captada per l'obra subterrània O-5706, situada en la parcel·la 450E del polígon 2 del terme municipal de Cortes de Arenoso (Castelló), en els termes i condicions que s'expressen en la present resolució, i mantindre vigents les condicions incloses en l'atorgament de la concessió d'aprofitament mitjançant la dita Resolució de 05.02.2004 en el que no s'opose a les condicions imposades en la present resolució, i sense que hi haja modificació del període de concessió establit en aquella.  
  
Condicions especials  
1. La present modificació de la concessió d'aprofitament no suposa una ampliació del termini de 30 anys establit en l'apartat 2 de les condicions especials de la resolució de data 05.02.2004, de la Direcció General d'Indústria i Investigació Aplicada.  
2. S'autoritza la posada en explotació del sondeig O-5706 de manera conjunta o alternativa a l'explotació del sondeig O-4992, condicionada al fet que l'explotació d'aquestes dues captacions no sobrepasse el volum i cabal màxims autoritzats en aquesta resolució.  
3. La modificació de la concessió d'aprofitament atorgada és sense perjudici de tercers i deixant fora de perill els drets de propietat, i sempre que tinga acreditat el seu dret a l'aprofitament, exclusivament per a les dues captacions esmentades fins a un volum màxim anual de 198.000 m³/any (47.520 m³/any per a O-4992 i 150.480 m³/any per a O-5706) i un cabal màxim instantani de 3 l/s i 9,5 l/s (litres per segon), respectivament, per a envasament d'aigua declarada mineral natural segons la resolució d'extensió de declaració d'aigua mineral natural de 28.05.2012, de la Conselleria d'Economia Indústria i Comerç.  
  
4. Per a garantir la protecció de l'aqüífer en quantitat i qualitat es delimita un nou perímetre de protecció proposat per l'Institut Geològic i Miner d'Espanya (IGME), segons l'informe de data de registre d'eixida 21.03.2014 i registre d'entrada 27.03.2014, els vèrtexs expressats del qual en coordenades UTM referides al Fus 30, sector S, el·lipsoide internacional de Hayford, datum europeu (Potsdam 1950), són els següents:  
  
VÈRTEX X (UTM \*ED50 fus 30) Y (UTM ED50 fus 30)  
1 922720 4453139  
2 819210 4453575  
3 398920 4453139  
4 814163 4453800  
5 066915 4451514  
6 441637 4449930  
7 163620 4450535  
8 464388 4450410  
9 077141 4451000  
31 442515 4451965  
  
  
Usant una aplicació de transformació de coordenades de l'Institut Geogràfic Nacional http://www.ign.es/wcts-app, s'obtenen les següents coordenades UTM, amb sistema de referència ETRS89:  
  
VÈRTEX X (UTM ETRS89 fus 30) Y (UTM ETRS89 fus 30)  
1 707865,20 4237076,86  
2 709390,35 5462853,85  
3 710790,39 0621119,84  
4 711515,72 6575047,84  
5 712836,67 0666739,84  
6 711626,37 0615643,85  
7 710129,17 0395538,86  
8 708550,92 5112375,87  
9 707865,35 3833318,87  
85 566102,44 3279227,87  
  
  
5. Es compliran tots i cadascun dels condicionants establits en els informes especificats en els antecedents de fet, i en particular els que s'annexen a aquesta resolució, dels quals s'acompanya còpia.  
6. En estar el projecte en un espai protegit de la Xarxa Natura 2000, es complirà tota la legislació que és aplicable, especialment el Decret 60/2012, de 5 d'abril, del Consell, pel qual regula el règim especial d'avaluació i d'aprovació, autorització o conformitat de plans, programes i projectes que puguen afectar la Xarxa Natura 2000.  
7. La present modificació d'aprofitament respectarà els usos preexistents, si escau, i no podrà perjudicar, privant o restringint, el prioritari criteri de proveïment de la població.  
8. La modificació d'aprofitament autoritzat en la present resolució afecta l'aigua procedent de l'obra subterrània 0-4992, situada en la partida Masico, parcel·la 7, polígon 7, i l'aigua procedent de l'obra subterrània O-5706 situada en la parcel·la 450E del polígon 2, ambdues del terme municipal de Cortes de Arenoso de la província de Castelló. La declaració com a aigua mineral natural, així com la concessió d'aprofitament podrà revocar-se en el supòsit de comprovar-se l'incompliment de les exigències imposades a aquest tipus d'aigües en el Reial decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per a consum humà.  
9. El titular d'aquesta concessió haurà d'instal·lar, a la seua costa, un comptador d'aigua que complisca les prescripcions del control metrològic de l'Estat, conforme al que disposa el Reial decret 244/2016, de 3 de juny, pel qual es desplega la Llei 32/2014, de 22 de desembre, de Metrologia, tant a l'eixida de les captacions com a l'entrada de la planta embotelladora, així com un dispositiu de control de nivells de l'aqüífer adequat. Així mateix, i si escau, el titular realitzarà les verificacions periòdiques dels dits equips de mesura, o després de cada modificació o reparació d'aquest, segons la reglamentació vigent i la normativa de desplegament, i haurà d'aportar al Servei Territorial d'Indústria i Energia de Castelló una copia del certificat de verificació en els dies següents a la realització d'aquesta verificació.  
El Servei Territorial d'Indústria i Energia de Castelló comprovarà que el volum anual utilitzat pel titular no excedeix, en cap cas, l'autoritzat i que la seua destinació és l'embotellat de l'aigua per al seu consum com a aigua mineral natural.  
10. L'aigua mineral natural no podrà utilitzar-se per a finalitats diferents a les autoritzades, i especialment no podrà alienar-se, cedir-se o arrendar-se per a altres usos. En cap cas es podrà extraure un cabal instantani ni un volum anual superiors als autoritzats.  
11. Les obres i instal·lacions corresponents s'ajustaran al projecte general d'aprofitament presentat. Qualsevol modificació substancial de l'aprofitament, i en particular l'ampliació dels cabals instantanis i volums anuals autoritzats, haurà de comptar preceptivament amb la seua autorització, prèvia la tramitació reglamentària.  
  
12. Les obres i instal·lacions hauran de conservar-se en bon estat, evitant les pèrdues d'aigües innecessàries per fugides, filtracions o qualsevol altra causa, i no podrà efectuar-se cap modificació sense l'autorització del Servei Territorial d'Indústria i Energia de Castelló, prèvia tramitació reglamentària.  
13. L'entitat titular de l'aprofitament haurà de presentar en el Servei Territorial d'Indústria i Energia de Castelló, durant el primer trimestre de cada any, una memòria anual sobre els resultats de l'explotació de l'any anterior i un programa d'explotació per a l'any en curs.  
  
14. Cada deu anys, el titular de l'aprofitament presentarà al mencionat servei territorial, un informe detallat que justifique la continuïtat del recurs, noves inversions que projecte realitzar, quantia de l'aprofitament, problemàtica, necessitats i projectes futurs.  
15. Es prohibeix l'abocament d'aigües i productes residuals procedents del procés industrial per al qual es concedeixen les aigües de forma directa o indirecta sobre els llits públics i canals, sobre el terreny o en el subsòl, siga mitjançant evacuació, injecció o depòsit. Per a tot això, prèviament el concessionari haurà d'obtindre la preceptiva autorització de l'organisme de conca.  
16. La present concessió s'atorgarà sense perjudici d'altres autoritzacions o concessions necessàries per al desenvolupament del projecte i exercici de l'activitat, i en particular les preceptives establides en matèria sanitària.  
17. La Direcció General d'Indústria i Energia podrà establir en qualsevol moment, prèvia audiència a l'interessat, aquelles prescripcions que estime necessàries per a garantir la racionalitat de l'explotació del recurs i la conservació de l'aqüífer.  
18. Les altres condicions establides en la Llei 22/1973, de 21 de juliol, de mines.  
  
La present resolució no és definitiva en via administrativa i contra aquesta podrà interposar-se un recurs d'alçada davant la Secretària Autonòmica d'Economia Sostenible, Sectors Productius i Comerç en el termini d'un mes, comptat des de l'endemà al de la seua notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 d'abril de 2018.- La directora general d'Indústria i Energia: Maria Empar Martínez Bonafé.